Claudia María Torralba Rubinos

Claudia María Torralba Rubinos (Bilbo, Bizkaia, 1995eko otsailaren 24a) algortarra Itzulpengintza eta Interpretazioan graduatua da (UPV/EHU) eta Euskal Hizkuntzalaritzan eta Filologian doktorea (UPV/EHU). Gaur egun itzultzaile-interprete lanak egiten ditu Bizkaiko Batzar Nagusietan. 2021etik Euskal Itzultzaile, Zuzentzaile eta Interpreteen Elkarteko (EIZIE) Zuzendaritza Batzordeko kidea da.

 Ibilbide akademikoa 
UPV/EHUn egin zuen Itzulpengintza eta Interpretazioko Gradua (2013-2017). Bikaintasunez graduatu zen eta Gradu Amaierako Sari Berezia jaso zuen. Gerora Interpretazioko Zientzien Masterra (2018) egin zuen Heriot-Watt Unibertsitatean (Edinburgo, Eskozia) eta Terminologiako Masterra (2022) Pompeu Fabra Unibertsitatean (Bartzelona).

 Ibilbide profesionala 
2018tik 2021era UPV/EHUko Hizkuntzalaritza eta Euskal Ikasketak Sailean irakasle elkartu eta itzultzaile eta interprete autonomoa izan zen. Ondoren, Euskal Hizkuntza eta Komunikazioa Sailean aritu zen lanaldi osoan irakasle lanetan (2021-2023). Gaur egun, Bizkaiko Batzar Nagusietako itzultzaile-interpretea da.

 Ikerketa 
Euskal Hizkuntzalaritzan eta Filologian doktorea da, Bikain Cum Laude (UPV-EHU). 2024ko apirilaren 26an defendatu zuen doktore-tesia Aldibereko interpretazioa eta Eusko Legebiltzarreko diskurtsoa: enuntziatu parentetikoen eta modalizazioaren azterketa corpus elebidun eta hirukoitz batean izenburupean.  
ezkerrera|thumb|2024-10-24 UEUren Akademiatik Plazara saioa. Ezkerretik eskuinera: Maite Luengo Aguirre, Xabier Arraztoa Lazkanotegi, Ivan Gomez Lopez, Claudia Torralba Rubinos, Ane Portillo Blanco, Irati Mendia Garcia eta Ana Zubiaga Elordieta

 Dibulgazioa 
UEUk ikertzaile gazteen ikusgarritasuna areagotzeko eta dibulgaziora begira sortutako Akademiatik Plazara saioan   parte hartu zuen 2024an. Aurretik 2021eko  eta 2023ko  Ikergazte Nazioarteko Ikerketa Euskaraz kongresuetan parte hartu du eta baita 2024ko Txiotesia lehiaketan ere . Horretaz gain, 2024ko Udako Ikastaroetako Hizkuntzalari Euskaldunen VII. Topaketetan ere komunikazioa aurkeztu zuen  . 2023tik 31 eskutik talde-blogeko eskuetako bat ere bada.

 Erreferentziak 

 Kanpo estekak 

Kategoria:Euskal Herriko ikertzaileak
Kategoria:Getxoztarrak
Kategoria:Algortarrak
Kategoria:Emakume ikertzaileak
Kategoria:Euskal Herriko itzultzaileak
Kategoria:Euskal Herriko hizkuntzalariak